Tsídiitsoh
éí atiisgo áníłtso, áádóó díí tsídii éí doo naatʼáa da. Nááná díí tsídii éí Naakaii Łizhiní Bikéyahdi hólǫ́, áádóó aadę́ęgo nidahashjááʼ. Díí tsídiitsoh éí Struthio camelusjíiʼ atah yisdzoh, áádóó éí tsídiitsoh ditsʼozígíí dóó tsídii doo ndaatʼáʼii éí yił ałhéédanolin. Tsídiitsoh éí bikʼos nineez áádóó bijáád éí ałdóʼ nineez. Nidíílwoʼgo 74 km/h (46 mph) naadíílwoʼ. Nááná díí tsídiitsoh biyęęzhii néíʼaahgo ayóo áníłtso łeh (naaʼahóóhai biyęęzhii biláahgo áaníłtso).

Tsídiitsoh éí ałchozhgo naaghá, áádóó chʼosh yázhí ałdóʼ yildeełgo naaghá. Tsídiitsoh éí daʼałchozhgo nízaadgo nidíʼkah, ashdlaʼgo da naakai łeh. Éí doodaiiʼ éí, ashdladiingo da ałhííʼkaahgo náhodiikai łeh.

Díí tsídiitsoh éí kʼad nidaʼniilkaad (dibé dóó béégashii nahalingo). Díí éí tsídiitsoh bitʼaʼ biniiyé áádóó daʼadą́ą́ʼ (Ostrich burger) ałdóʼ biniiyé nidaʼniilkaad. Nááná tsídiitsoh bikáaʼgi ałdóʼ daaldzééh.